# Dmitrijus Firtašas

### Straipsnis iš Vikipedijos, laisvosios enciklopedijos.

Dmitrijus Firtašas, ukr. Дмитро Фірташ (1965 m. gegužės 2 d., Bogdanovkos km., Vakarų Ukrainoje) – ukrainiečių verslininkas.

Dmitrijaus Firtašo motina buvo cukraus gamyklos buhalterė, tėvas – vairuotojas. Nuo pat vaikystės įprato daug dirbti: tuometinėje Vakarų Ukrainoje dauguma žmonių greta pagrindinio darbo turėjo ir „nedarbinių“ pajamų (verslų, ūkinės veiklos ar kt.). Dmitrijus nuo 6 metų amžiaus keldavosi 4 valandą ryto ir dirbdavo iki vėlaus vakaro.

Būdamas 17 metų amžiaus pradėjo savarankišką gyvenimą. 1984 m. baigė Donecko geležinkelių technikumą. 1986-1988 m. atliko karinę tarnybą. 1989 m. dirbo gaisrininku Černovcuose.

1988-1989 m. vieno sėkmingo stambaus sandorio dėka susikrovė pradinį verslo kapitalą (50 000 JAV dol.) – įtikino gamyklos direktorių jam parduoti 4 000 t sauso pieno (miltelių) ir, davęs garbės žodį, pas pažįstamą bankininką pasiskolino 5 mln. rublių, o nupirktą produkciją nugabeno į Uzbekistaną, kur už ją gavo medvilnės, kurią iš Odesos uosto, po derybų su uosto direktoriumi, jam pavyko eksportuoti į Honkongą. Per 8 mėn. buvo gauta 1,2 mln. JAV dol. pajamų, iš kurių Firtašui liko 50 tūkst. kaip atlyginimas už tarpininkavimą.

Nuo 1990 m. užsiima verslu, valdo įmones Ukrainoje, Rusijoje, Jungtinėje Karalystėje, Vengrijoje, Turkmėnijoje, Estijoje. Viena stambesnių – Centragas. Yra Rosukrenergo bendrasavininkis.

## [taisyti] Nuorodos

- Dmitrijus Firtašas: Aš viską pasiekiau pats straipsnis bei interviu apie verslą (rusų k.)
- Financial Times про Дмитра Фірташа та РосУкрЕнерго Financial Times apie D. Firtašą (ukrainiečių k.)

Rodomas puslapis "http://lt.wikipedia.org../../../d/m/i/Dmitrijus_Firta%C5%A1as_4ba5.html"

Kategorija: Ukrainos verslininkai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Suomi